Nedenfor finder du skabelon til brug for besvarelse af en henvendelse fra et medlem eller en anden person, hvor vedkommende gerne vil vide, hvilke oplysninger i har om personen. Skabelonen er udarbejdet på baggrund af Datatilsynets vejledning ”Vejledning om de registreredes rettigheder”, hvor dette er vedlagt som bilag B til vejledningen. Skabelonen nedenfor er dog tilpasset i nogen grad, så det, der med sikkerhed er irrelevant for en golfklub, er taget ud.

Der er dog stadig nogle tekster, som kun vil være relevante for nogen klubber og ikke for andre. Disse er markeret med kursiv. Tekster skrevet med kursiv skal laves om til almindelige tekst, hvis de er relevante for din klub og ellers slettes. Læs for en sikkerheds skyld al tekst igennem for at sikre, at det skrevne også er korrekt for din klub.

**Indsigt i personoplysninger**

Ved [e-mail/brev] af [angiv dato] har du anmodet om indsigt i de oplysninger, der behandles om dig hos [indsæt navn på dataansvarlig].

Vi forstår din henvendelse som en anmodning om indsigt efter databeskyttelsesforordningens[[1]](#footnote-1) artikel 15.

Vi kan oplyse, at vi behandler oplysninger om dig. En kopi af personoplysningerne vedlægges.

Herudover skal vi i anledning af din anmodning give dig en række oplysninger om vores behandling af dine personoplysninger. De oplysninger, vi skal give dig, er følgende:

1. Formålene med behandlingen af dine personoplysninger
2. Kategorier af personoplysninger
3. *Modtagere eller kategorier af modtagere*
4. *Modtagere i tredjelande, herunder internationale organisationer*
5. Opbevaring af personoplysningerne
6. *Hvor dine personoplysninger stammer fra*
7. Ret til berigtigelse, sletning, begrænsning og indsigelse
8. Klage til Datatilsynet

I det vedlagte bilag 1 finder du en uddybning i forhold til de oplysninger, vi skal give dig.

Har du spørgsmål, er du velkommen til at kontakte os på [indsæt jeres kontaktoplysninger].

Med venlig hilsen

[indsæt navn på den dataansvarlige]

Bilag 1: Orientering efter databeskyttelsesforordningen.

# **Bilag 1 – Uddybende oplysninger om vores behandling af dine personoplysninger**

## **Formålene med behandlingen af dine personoplysninger**

Vi behandler dine personoplysninger til følgende formål:

* Varetagelse af dit golfmedlemsskab i [*indsæt navn på klub*] Beskriv eventuelle andre formål – der kan godt være flere].

## **Kategorier af personoplysninger**

Vi behandler følgende kategorier af personoplysninger om dig:

* [Beskriv kategori/kategorier af personoplysninger, som I behandler om den registrerede, herunder om de personoplysninger, I har indsamlet, er almindelige personoplysninger, oplysninger om straffedomme og lovovertrædelser (oplysninger om strafbare forhold) eller særlige kategorier af personoplysninger (følsomme personoplysninger)].

## ***Modtagere eller kategorier af modtagere***

*Vi videregiver eller overlader dine personoplysninger til følgende modtagere:*

* *[Beskriv hvis muligt konkret modtager/konkrete modtagere eller kategorier af modtagere, f.eks. ”politiet”, ”andre offentlige myndigheder” eller ”databehandlere”].*

## ***Modtagere i tredjelande, herunder internationale organisationer***

*Vi overfører dine personoplysninger til modtagere uden for EU og EØS.*

*Det drejer sig om [indsæt modtagere i usikre tredjelande], som er beliggende i [indsæt usikre tredjelande].*

*Vi kan oplyse, at [indsæt oplysninger om de fornødne garantier i medfør af artikel 46 i forbindelse med overførslen].*

## **Opbevaring af dine personoplysninger**

Vi opbevarer dine personoplysninger i [beskriv tidsrum].

((Hvis det ikke er muligt at fastsætte et konkret tidsrum brug i stedet teksten nedenfor))

Vi kan på nuværende tidspunkt ikke sige, hvor længe vi vil opbevare dine personoplysninger. Dog kan vi oplyse dig om, at vi vil lægge vægt på [beskriv kriterier der anvendes til at fastlægge tidsrum], når vi skal fastlægge, hvor længe dine oplysninger vil blive opbevaret.

## ***Hvor dine personoplysninger stammer fra***

*((Skal kun udfyldes, hvis oplysningerne ikke indsamles hos den registrerede))*

*Oplysningerne om dig stammer fra:*

* *[Beskriv hvorfra oplysningerne stammer]*

## **Ret til berigtigelse, sletning, begrænsning og indsigelse**

Nedenfor kan du læse om din ret til berigtigelse, sletning, begrænsning og indsigelse.

Hvis du vil gøre brug af dine rettigheder, skal du kontakte os.

Ret til berigtigelse (rettelse)Du har ret til at få urigtige oplysninger om dig selv rettet. Du har også ret til at få dine oplysninger suppleret med yderligere oplysninger, hvis dette vil gøre dine personoplysninger mere fuldstændige og/eller ajourførte.

Ret til sletningI visse tilfælde har du ret til at få slettet oplysninger om dig, inden tidspunktet for vores almindelige generelle sletning indtræffer.

### Ret til begrænsning af behandling

Du har i visse tilfælde ret til at få behandlingen af dine personoplysninger begrænset. Hvis du har ret til at få begrænset behandlingen, må vi fremover kun behandle oplysningerne – bortset fra opbevaring – med dit samtykke, eller med henblik på at retskrav kan fastlægges, gøres gældende eller forsvares, eller for at beskytte en person eller vigtige samfundsinteresser.

Ret til indsigelseDu har i visse tilfælde ret til at gøre indsigelse mod vores ellers lovlige behandling af dine personoplysninger.

Du kan læse mere om dine rettigheder i Datatilsynets vejledning om de registreredes rettigheder, som du finder på [www.datatilsynet.dk](http://www.datatilsynet.dk).

## **Klage til Datatilsynet**

Du har ret til at indgive en klage til Datatilsynet, hvis du er utilfreds med den måde, vi behandler dine personoplysninger på. Du finder Datatilsynets kontaktoplysninger på [www.datatilsynet.dk](http://www.datatilsynet.dk).

1. Europa-Parlamentets og Rådets forordning (EU) 2016/679 af 27. april 2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF. Af artikel 15, stk. 1, fremgår det, at den registrerede har ret til at få den dataansvarliges bekræftelse på, om personoplysninger vedrørende den pågældende behandles, og i givet fald adgang til personoplysningerne med en række informationer. [↑](#footnote-ref-1)